钦定古今图书集成/明伦汇编/官常典/第408卷 > 耶律虎古
## 钦定古今图书集成/明伦汇编/官常典/第408卷 > 耶律虎古

按《辽史》本传：虎古，字海邻，六院夷离堇觌烈之孙。少
颖悟，重然诺。保宁初，补御盏郎君。十年，使宋还，以宋取河东之意闻于上，燕王韩匡嗣曰：“‘何以知之’？虎古
曰：‘诸僭号之国，宋皆并收，惟河东未下。今宋讲武习
战，意必在汉’。”匡嗣力沮，乃止。明年，宋果伐汉。帝以虎
古能料事，器之，乃曰：“吾与匡嗣虑不及此。”授涿州刺
史。统和初，皇太后称制，召赴京师，与韩德让以事相
忤。德让怒，取护卫所执戎仗，击其脑，卒。子磨鲁古。